Laila Dåvøy
Store norske leksikon,Samfunn,Politikk og offentlig forvaltning,Norsk politikk og offentlig forvaltning,Partier og politikere,Norske politikere
Laila Dåvøy er en norsk politiker (Kristelig Folkeparti) og organisasjonskvinne. Hun er utdannet sykepleier. Laila Dåvøy har hatt en rekke tillitsverv i fagorganisasjoner og var forbundsleder i Norsk Sykepleierforbund i perioden 1992–1998.
Hun satt i Askøy kommunestyre fra 1983 til 1987 og var personlig sekretær og statssekretær i Kirke- og kulturdepartementet fra 1989 til 1990.Dåvøy var arbeids- og administrasjonsminister fra 1999 til 2000 og barne- og familieminister fra 2001 til 2005 i Kjell Magne Bondeviks regjeringer. Hun var stortingsrepresentant for Hordaland fra 2005 til 2013. Les mer i Store norske leksikon Kristelig Folkeparti Norsk Sykepleierforbund